Tolong jelaskan mengenai Sejarah dari Kolej Vokasional Jalan Stadium dalam bahasa melayu

Sekolah Menengah Teknik Jalan Stadium dibuka pada tahun 1973. Pada peringkat pembukaannya, ia dikenali sebagai Sekolah Menengah Vokasional Alor Setar, Kedah. Sekolah Menengah Teknik Jalan Stadium terletak di Kompleks Pendidikan iaitu kira-kira satu kilometer dari pusat bandar Alor Star, di atas sebidang tanah seluas 26.07 hektar. Di Kompleks Pendidikan juga terdapat lima buah sekolah yang lain iaitu Sekolah Jenis Kebangsaan (Tamil) Barathy, Sekolah Menengah Kebangsaan Syed Mohamed Al-Bukhary,  Sekolah Kebangsaan Haji Mohd Shariff, Sekolah Kebangsaan Tunku Abdul Halim dan Sekolah Menengah Teknik Jalan Stadium sendiri. Kompleks ini juga turut menempatkan Jabatan Pendidikan Negeri Kedah dan Pusat Sumber Pendidikan Negeri Kedah.

Pada peringkat awalnya, sekolah ini hanya menawarkan satu aliran pengajian iaitu aliran Sijil Pelajaran Vokasional Malaysia (SPVM). Terdapat 8 bidang kursus yang ditawarkan kepada pelajar lepasan tingkatan tiga. Bidang-bidang tersebut ialah Menggegas dan Memesin, Kaji Sawat Motor, Binaan Bangunan, Pemasangan Elektrik, Menservis Radio dan TV, Kerja Kimpalan Logam, Perdagangan dan Penyamanan dan Penyejukan Udara. Semua bidang pengajian dijalankan dalam dua bahasa pengantar iaitu Bahasa Melayu dan Bahasa Inggeris. Mulai tahun 1979, semua bidang pengajian telah dilaksanakan dalam Bahasa Melayu sepenuhnya. Pada tahun 1983, Kursus Kemahiran diperkenalkan menjadikan dua aliran iaitu Aliran SPVM dan Aliran Kemahiran.

Pada tahun 1998, ekoran penstrukturan semula sekolah-sekolah menengah vokasional dan teknik di seluruh negara, sekolah ini telah dinaik taraf menjadi Sekolah Menengah Teknik Jalan Stadium (SMTJS). Kini SMTJS dikenali ramai sebagai salah sebuah institusi pendidikan yang menawarkan mata pelajaran teknik disamping mata pelajaran vokasional kepada lepasan PMR di Malaysia.